Undanfarin misseri hefur Október verið tileinkaður brjóstakrabbameini og hefur Krabbameinsfélag Íslands látið hanna Bleiku Slaufuna fyrir árið 2012 til að veita þessu málefni athygli ásamt því að safna pening til styrktar baráttunni gegn brjóstakrabbameini . Bleika slaufan er einstaklega falleg í ár ! Hún hönnuð og smíðuð af SIGN og er til sölu á hinum ýmsu stöðum um allt land ásamt á vef Krabbameinsfélags Íslands en hægt er að kaupa nælu á 1500 kr. hálsmen slegið úr silfri , ásamt nælu í stíl sem er einnig slegin úr silfri . Um næluna stendur á vef Krabb.is : Bleika slaufan 2012 er hönnuð og smíðuð af SIGN . En það er ekki einungis Krabbameinsfélag Íslands sem leggur stuðning sinn í baráttuna við brjóstakrabbamein . Göngum Saman hópurinn hefur lagt mikinn kraft í að styðja íslenskt vísindafólk við grunnrannsóknir í tengslum við krabbameinið og voru grasrótarsamtökin stofnuð fyrir fimm árum síðan . Göngum saman leggur áherslu á mikilvægi hreyfingar og eru vikulegar göngur félagsins opnar öllum sem hafa áhuga en hægt að fylgjast hvar lagt er af stað á heimasíðu félagsins www.gongumsaman.is eða á fésbókinni Göngum saman hópurinn hefur meðal annars veitt styrki fyrir verkefnin : Leit að nýjum genum sem hafa áhrif á sjúkdómsþróun hjá konum greindum með krabbamein í brjóstum Starfræn skilgreining á frumulínum sem bera BRCA 2 stökkbreytingar Erfðamynstur og sjúkdómshorfur í brjóstakrabbameini tengd sértækri meðferð . Á morgun þriðjudag kl : 20:10 mun svo RÚV sýna heimildarmyndina Göngum saman – Brjóstanna vegna en myndin fjallar um samtökin og þar má m.a. sjá viðtöl við íslenskt vísindafólk , meðal annars um grunnrannsóknir brjóstakrabbameins og eðli meinsins .